II.1. Axxam aqdim:6 Ṣṣenf-agi n tmezduɣt yella di talliyin tiqbuṛin, ad t-id naf daxel n taddart, zedɣen deg-s di tallit taqburt, yettwabna s wezṛu azeggaɣ, sseqf-ines d aɣanim, neɣ d aqarmud n leqbayel. Yesɛa azal aṭas, ɛacen deg’s imawlan-nneɣ, mi ara tkecm-ḍ deg yimi n tewwurt ad kid-tmager yiwet n rriḥa n texmirt swayes sellɣen tiɣerɣert d leḥyuḍ, iwumi qqaren tumlilt, axxam n leqbayel yesdukel iɛeggalen n wexxam d yiɣersiwen, yal axxam yesɛa afrag, aseqqif, tazeqqa n usebbi d txerraǧit.